Document ID: 32014L0044

DIREKTIVA KOMISIJE 2014/44/EU
оd 18. ožujka 2014.
o izmjeni priloga I., II. i III. Direktivi 2003/37/EZ Europskog parlamenta i Vijeća o homologaciji tipa traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2003/37/EZ Europskog parlamenta i Vijeća od 26. svibnja 2003. o homologaciji traktora za poljoprivredu i šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica i o stavljanju izvan snage Direktive 74/150/EEZ (1), a posebno njezin članak 19. stavak 1. točku (a),
budući da:
(1)
Direktivom 2003/37/EZ propisuje se sustav homologacije tipa traktora za poljoprivredu i šumarstvo te ga se usklađuje s pravilima o homologaciji tipa motornih vozila.
(2)
Direktiva 2000/25/EZ Europskog parlamenta i Vijeća od 22. svibnja 2000. o mjerama koje treba poduzeti protiv emisije plinovitih i krutih onečišćujućih tvari iz motora namijenjenih za pogon traktora za poljoprivredu i šumarstvo i o izmjeni Direktive Vijeća 74/150/EEZ (2) jedna je od zasebnih direktiva u okviru sustava homologacije tipa utvrđenog Direktivom 2003/37/EZ. Direktiva 2000/25/EZ izmijenjena je kako bi se unijelo nekoliko izmjena iz Direktive 97/68/EZ Europskog parlamenta i Vijeća od 16. prosinca 1997. o usklađivanju zakonodavstava država članica u odnosu na mjere protiv emisije plinovitih i krutih onečišćujućih tvari iz motora s unutarnjim izgaranjem koji se ugrađuju u izvancestovne pokretne strojeve (3) s obzirom na prilagodbu tehničkom napretku, uvođenje novih faza emisije, uvođenje alternativnih postupaka homologacije tipa te primjenu fleksibilnih shema.
(3)
Radi poštovanja tih izmjena Direktive 2000/25/EZ, potrebno je ažurirati odgovarajuće administrativne odredbe Direktive 2003/37/EZ.
(4)
Priloge I., II. i III. Direktivi 2003/37/EZ treba stoga na odgovarajući način izmijeniti.
(5)
Mjere predviđene ovom Direktivom u skladu su s mišljenjem Odbora osnovanog člankom 20. stavkom 1. Direktive 2003/37/EZ,
DONIJELA JE OVU DIREKTIVU:
Članak 1.
Prilozi I., II. i III. Direktivi 2003/37/EZ mijenjaju se u skladu s Prilogom ovoj Direktivi.
Članak 2.
1. Države članice donose zakone i druge propise potrebne za usklađivanje s ovom Direktivom najkasnije do 1. siječnja 2015. Odgovarajući tekst tih odredaba odmah dostavljaju Komisiji.
Kada države članice donesu te odredbe, one sadržavaju upućivanje na ovu Direktivu ili se to upućivanje uz njih navodi prilikom službene objave. Države članice određuju načine tog upućivanja.
2. Države članice Komisiji dostavljaju tekst glavnih odredaba nacionalnog zakonodavstva koje donesu u području na koje se odnosi ova Direktiva.
Članak 3.
Ova Direktiva stupa na snagu dvadesetog dana od dana objave u Službenom listu Europske unije.
Članak 4.
Ova je Direktiva upućena državama članicama.
Sastavljeno u Bruxellesu 18. ožujka 2014.

Labels: 7
8
3
6